**Vyhlásenie**

**Ministerstva hospodárstva Slovenskej republiky**

**o rozporoch k návrhu zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov**

Návrh zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov, sa predkladá na rokovanie Hospodárskej a sociálnej rady Slovenskej republiky s rozporom so Združením miest a obcí Slovenska.

**Rozpory a dôvody, pre ktoré ich nebolo možné odstrániť:**

Združenie miest a obcí Slovenska žiada, aby v rámci zabezpečenia vyššej kvality životného prostredia boli vyčlenené finančné prostriedky pre obce a mestá, ktoré sa nachádzajú v určitej vzdialenosti od akýchkoľvek prevádzok zaoberajúcich sa spracovaním a úpravou jadrových odpadov.

**Stanovisko predkladateľa:**

V prípade kompenzácií dotknutým obciam za nakladanie s RAO z vyraďovania JE A1 a JE V1 by došlo k zvýšeniu nákladov krytých odvodmi od konečných odberateľov elektrickej energie v celej Slovenskej republike .

Na kompenzácie viazané na záťaž a riziká dotknutých obcí pri nakladaní s RAO v rámci výkonu komerčných činností sa zákon o NJF nevzťahuje.